Bernhard

The following was originally published February 8, 2009 at http://www.ipernity.com/blog/37943/127917 [|Bernhard] has added a post: Kelkaj bazaj datumoj pri Vanselow oni jam de iom da tempo trovas en [|Vikipedio]. Nun Roland Schnell kreis propran retejon en la germana, la "Vanselow-projekto", kiun mi nepre rekomendas al vi, eĉ se vi ne komprenas la germanan - vi ja komprenos la bildojn.

Vanselow i.a. eldonis revuon "Sekso kaj socio" por "partopreni en la grandaj reformoj de nia epoko en la demandoj de sekso kaj socio". Li estis eldoninto de kaj poste fotisto por la revuo "Ideala Nudeco. Naturaj fotoj de homa korpa beleco". La konata Esperanto-aŭtoro [|Jan Fethke] (vd. ankaŭ mian [|biografion] en tiu ĉi blogo) varbis lin por Esperanto kaj helpis al li ekhavi malgrandajn rolojn en filmoj de la 1930-aj jaroj. "Skandalo" en la berlina socio antaŭ 1914 estis liaj "Festoj de Belecoj", kiujn li aranĝis i.a. en Werder, malgranda urbo ĉe la rivero Havel, ĉ. 40 km sudorienta de Berlino. En grandega nobla vilao apud lago altranguloj renkontiĝis por festi naturan vivon kaj belecon. Sed rigardu mem en la retejo de Roland ...

P.S. Nur malmultajn spurojn de Karl ni havas inter 1915 kaj 1945. Tre probable li vivis en itallingva Svisio aŭ Italio. Antaŭdankon por ĉiu plia puzlero de lia vivo, precipe dum la intermilita periodo.

The following was originally published February 9, 2009 at http://www.ipernity.com/blog/37943/128282 [|Bernhard] has added a post: Germana originalo:

„//Tatsächlich konnte ich ja sagen, er war zwar unglücklich in seinem Unglück, aber er wäre noch unglücklicher gewesen, hätte er über Nacht sein Unglück verloren, wäre es ihm von einem Augenblick auf den anderen weggenommen worden, was wiederum ein Beweis dafür wäre, daß er im Grunde gar nicht unglücklich gewesen ist, sondern glücklich und sei es durch und mit seinem Unglück, dachte ich. Viele sind ja, weil sie tief im Unglück stecken, im Grunde glücklich, dachte ich und ich sagte mir, daß Wertheimer wahrscheinlich tatsächlich glücklich gewesen ist, weil er sich seines Unglücks fortwährend bewußt gewesen ist, sich an seinem Unglück erfreuen konnte.//“

Provo de Esperanta traduko:

"Fakte mi ja povus diri, ke li ja estis malfeliĉa en sia malfeliĉo, sed li estus ankoraŭ pli malfeliĉa, se li subite estus perdinta sian malfeliĉon, se ĝi estus prenita de li de unu momento al alia, kio siavice estus pruvo, ke li verdire ne estis malfeliĉa, sed feliĉa, kaj estu tiel pro kaj per sia malfeliĉo, mi pensis. Multaj ja estas, ĉar ili enprofundiĝis en malfeliĉon, verdire feliĉa, mi pensis kaj mi diris al mi, ke Wertheimer probable verdire estis feliĉa, ĉar li daŭre konsciiĝis pri sia malfeliĉo, povis ĝojigi sin pro sia malfeliĉo."